
A V I Z

asupra propunerii legislative privind terminologia oficială utilizată pentru etnia ţiganilor

În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, asupra propunerii legislative privind terminologia oficială utilizată pentru etnia ţiganilor (Pl.x 37/2011).
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din 1 martie 2011.

Membrii Comisiei au examinat propunerea legislativă, expunerea de motive precum şi avizul negativ al Consiliului Legislativ nr.1209/11.10.2010.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu majoritate de voturi, avizarea negativă a propunerii legislative. 

